สงครามนางงาม
สงครามนางงามออกอากาศให้ชมทุกคืนวันศุกร์-เสาร์ เวลา 22:15 - 23:15 น. (วันศุกร์ที่ 3 ตุลาคม พ.ศ. 2557 ถึง วันศุกร์ที่ 16 มกราคม พ.ศ. 2558) และเวลา 22:20 - 23:20 น. (วันเสาร์ที่ 17 มกราคม พ.ศ. 2558 ถึง วันศุกร์ที่ 20 กุมภาพันธ์ พ.ศ. 2558 ทางช่องวัน รวมทั้งสิ้น 37 ตอน และยังมีการออกอากาศตอนพิเศษทั้งหมด 4 ตอน ได้แก่ สงครามนางงามสเปเชียล ในวันที่ 2 และวันที่ 3 มกราคม พ.ศ. 2558 และ กว่าจะมาเป็นสงครามนางงาม ในวันที่ 14 และวันที่ 20 กุมภาพันธ์ พ.ศ. 2558 และได้มีการวางแผนกับทีมเขียนบทละครในการจัดสร้างละคร สงครามนางงาม ซีซั่น 2 อีกด้วย
วรินทร ปัญหกาญจน์
วรินทรเข้าสู่วงการบันเทิงจากการร่วมในโครงการตามหา “จะเด็จ” พอจบโครงการก็ได้มีผลงานโฆษณาคิวเพรส หลังจากนั้นถ่ายโฆษณา บางกอกแอร์เวย์ และ เคทีซี จากนั้นเข้าร่วมโครงการ Guy's Challenge ทำให้เริ่มเป็นที่รู้จักมากขึ้น จึงมีผลงานแสดงละครเรื่องแรกคือ คุณกระบือสื่อรัก แต่ละครเรื่องนี้ไม่ได้ออกอากาศ ละครเรื่องแรกที่ได้ออกอากาศคือเรื่อง รักเธอยอดรัก โดยเรื่องนี้เขารับบทร้าย จากนั้นก็มีผลงานละครตามมาอีกหลายเรื่อง เขายังเคยได้รับตำแหน่ง “ผู้ชายสุขภาพดีในปี 2007” จากนิตยสาร Men's Health Thailand